CELEX: 62012CN0010
Language: el
Date: 2012-01-05 00:00:00
Title: Υπόθεση C-10/12 P: Αναίρεση που άσκησαν στις 5 Ιανουαρίου 2012 η Transnational Company «Kazchrome» AO και η ENRC Marketing AG κατά της αποφάσεως που εξέδωσε το Γενικό Δικαστήριο (δεύτερο τμήμα) στις 25 Οκτωβρίου 2011 στην υπόθεση T-192/08: Transnational Company «Kazchrome» AO, ENRC Marketing AG κατά Συμβουλίου Ευρωπαϊκής Ένωσης

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/9
            
         Αναίρεση που άσκησαν στις 5 Ιανουαρίου 2012 η Transnational Company «Kazchrome» AO και η ENRC Marketing AG κατά της αποφάσεως που εξέδωσε το Γενικό Δικαστήριο (δεύτερο τμήμα) στις 25 Οκτωβρίου 2011 στην υπόθεση T-192/08: Transnational Company «Kazchrome» AO, ENRC Marketing AG κατά Συμβουλίου Ευρωπαϊκής Ένωσης
   (Υπόθεση C-10/12 P)
   2012/C 65/18
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσες: Transnational Company «Kazchrome» AO, ENRC Marketing AG (εκπρόσωποι: A. Willems και S. De Knop, δικηγόροι)
   
      Αντίδικος κατ’ αναίρεση: Συμβούλιο της Ευρωπαϊκής Ένωσης, Ευρωπαϊκή Επιτροπή, Euroalliages
   
      Αιτήματα των αναιρεσειουσών
   
   Οι αναιρεσείουσες ζητούν από το Δικαστήριο:
   
               —
            
            
               να ακυρώσει την απόφαση που εξέδωσε το Γενικό Δικαστήριο στις 25 Οκτωβρίου 2011, καθόσον το Γενικό Δικαστήριο δεν ακύρωσε τον προσβαλλόμενο κανονισμό και καταδίκασε τις αναιρεσείουσες στα ενώπιον του Γενικού Δικαστηρίου δικαστικά έξοδα·
            
         
               —
            
            
               να εκδώσει οριστική απόφαση και να ακυρώσει τον προσβαλλόμενο κανονισμό·
            
         
               —
            
            
               να καταδικάσει το Συμβούλιο στα δικαστικά έξοδα της αναιρετικής διαδικασίας και της ενώπιον του Γενικού Δικαστηρίου διαδικασίας·
            
         
               —
            
            
               να καταδικάσει τους τυχόν παρεμβαίνοντες στα δικαστικά έξοδα της αναιρετικής διαδικασίας και της ενώπιον του Γενικού Δικαστηρίου διαδικασίας.
            
         
      Λόγοι και κύρια επιχειρήματα
   
   Προς στήριξη της αιτήσεώς τους αναιρέσεως, οι αναιρεσείουσες προβάλλουν τους εξής λόγους αναιρέσεως:
   
               —
            
            
               το Γενικό Δικαστήριο υπέπεσε σε πλάνη περί το δίκαιο κρίνοντας ότι οι παραβάσεις του άρθρου 3, παράγραφος 7, του βασικού κανονισμού (1), τις οποίες διέπραξαν τα θεσμικά όργανα δεν αρκούν προς ακύρωση του προσβαλλόμενου κανονισμού (2)·
            
         
               —
            
            
               υπέπεσε σε πλάνη περί το δίκαιο κρίνοντας ότι τα θεσμικά όργανα δεν υποχρεούνταν να πραγματοποιήσουν συλλογική ανάλυση των επιζήμιων αποτελεσμάτων που προκαλούν άλλοι παράγοντες πλην των εισαγωγών, οι οποίες αποτελούν το αντικείμενο ντάμπινγκ·
            
         
               —
            
            
               εσφαλμένως καταδίκασε τις αναιρεσείουσες στα δικαστικά έξοδα στα οποία υπεβλήθησαν το Συμβούλιο και η Euroalliages.
            
         
      (1)  Κανονισμός (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56, σ. 1).
   
      (2)  Κανονισμός (ΕΚ) 172/2008 του Συμβουλίου, της 25ης Φεβρουαρίου 2008, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές σιδηροπυριτίου καταγωγής Λαϊκής Δημοκρατίας της Κίνας, Αιγύπτου, Καζακστάν, Πρώην Γιουγκοσλαβικής Δημοκρατίας της Μακεδονίας και Ρωσίας (ΕΕ L 55, σ. 6).